CELEX: 32021R0998
Language: bg
Date: 2021-06-21 00:00:00
Title: Регламент за изпълнение (ЕС) 2021/998 на Съвета от 21 юни 2021 година за прилагане на Регламент (ЕС) № 401/2013 относно ограничителни мерки с оглед на положението в Мианмар/Бирма

21.6.2021   
               
               
                  BG
               
               
                  Официален вестник на Европейския съюз
               
               
                  LI 219/45
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/998 НА СЪВЕТА
         от 21 юни 2021 година
         за прилагане на Регламент (ЕС) № 401/2013 относно ограничителни мерки с оглед на положението в Мианмар/Бирма
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 401/2013 на Съвета от 2 май 2013 г.относно ограничителни мерки с оглед на положението в Мианмар/Бирма и за отмяна на Регламент (EO) № 194/2008 (1), и по-специално член 4и от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 2 май 2013 г. Съветът прие Регламент (ЕС) № 401/2013.
                  
               
                     (2)
                  
                  
                     На 29 април 2021 г. Съветът, като разгледа текущите дейности, подкопаващи демокрацията и върховенството на закона в Мианмар/Бирма, както и бруталните репресии и сериозните нарушения на правата на човека в страната, прие Решение (ОВППС) 2021/711 (2), с които срокът на действие на въведените ограничителни мерки беше удължен, включително всички вписвания.
                  
               
                     (3)
                  
                  
                     С оглед на продължаващото тежко положение в Мианмар/Бирма в списъка на подлежащите на ограничителни мерки физически и юридически лица, образувания и органи, който се съдържа в приложение IV към Регламент (ЕС) № 401/2013, следва да бъдат включени осем лица и четири образувания.
                  
               
                     (4)
                  
                  
                     Поради това Регламент (ЕС) № 401/2013 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение IV към Регламент (ЕС) № 401/2013 се изменя съгласно приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Люксембург на 21 юни 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 121, 3.5.2013 г., стр. 1
         
         
            (2)  Решение (ОВППС) 2021/711 на Съвета от 29 април 2021 г. за изменение на Решение 2013/184/ОВППС относно ограничителни мерки с оглед на положението в Мианмар/Бирма (OB L 147, 30.4.2021 г., стр. 17).
      
      
         
            ПРИЛОЖЕНИЕ
            Приложение IV към Регламент (ЕС) № 401/2013 се изменя, както следва:
            
                        1.
                     
                     
                        Следните вписвания се добавят в списъка в раздел „А. Физически лица, посочени в член 4а“
                        
                                     
                                 
                                 
                                    Име
                                 
                                 
                                    Идентификационна информация
                                 
                                 
                                    Основания
                                 
                                 
                                    Дата на включване в списъка
                                 
                              
                                    „36.
                                 
                                 
                                    Soe Htut
                                 
                                 
                                    Дата на раждане: 29 март 1960 г.;
                                    Място на раждане: Mandalay, Мианмар;
                                    Гражданство: Мианмар/Бирма;
                                    Пол: мъжки
                                 
                                 
                                    Генерал-лейтенант Soe Htut е член на въоръжените сили на Мианмар (Tatmadaw). Той е член и на Държавния административен съвет (ДАС), ръководен от главнокомандващия Min Aung Hlaing.
                                    На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, организираха преврат в Мианмар, като пренебрегнаха резултатите от изборите, проведени на 8 ноември 2020 г., и свалиха демократично избраното правителство. Като част от преврата вицепрезидентът Myint Swe, изпълняващ функцията президент, обяви извънредно положение на 1 февруари и прехвърли законодателните, изпълнителните и съдебните правомощия на държавата на главнокомандващия отбранителните служби главнокомандващ генерал Min Aung Hlaing. На 2 февруари беше създаден ДАС, за да упражнява тези правомощия, възпрепятствайки демократично избраното правителство да изпълнява мандата си.
                                    На 1 февруари 2021 г. Soe Htut беше назначен за министър на вътрешните работи.
                                 
                                 
                                    21.6.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                    Министърът на вътрешните работи отговаря за полицейските сили, противопожарната служба и пенитенциарната служба на Мианмар. Функциите на Министерството на вътрешните работи обхващат националната сигурност, реда и законността. В това си качество генерал-лейтенант Soe Htut отговаря за сериозни нарушения на правата на човека, извършени от полицията на Мианмар след военния преврат от 1 февруари 2021 г., включително убийства на цивилни лица и невъоръжени протестиращи, нарушения на свободата на сдружаване и на мирни събрания, произволни арести и задържане на опозиционни лидери и мирни протестанти, както и нарушения на свободата на словото.
                                    Освен това като член на ДАС генерал-лейтенант Soe Htut участва пряко и е отговорен за вземането на решения относно държавните функции и следователно носи отговорност за подкопаването на демокрацията и върховенството на закона в Мианмар/Бирма. Той е пряко отговорен и за решенията за извършване на репресии, взети от ДАС, включително законодателство, което нарушава правата на човека и ограничава свободите на гражданите на Мианмар, както и за сериозните нарушения на правата на човека, извършени от силите за сигурност на Мианмар..
                                 
                                 
                                     
                                 
                              
                                    37.
                                 
                                 
                                    Tun Tun, Naung
                                    (изв. още като Tun Tun Naing; изв. още като Htun Htun Naung)
                                 
                                 
                                    Дата на раждане: 30 април 1963 г.;
                                    Гражданство: Мианмар/Бирма;
                                    Пол: мъжки
                                 
                                 
                                    Генерал-лейтенант Tun Tun Naung е член на въоръжените сили на Мианмар (Tatmadaw) и преди това е бил командващ. Той е министър на граничните въпроси и член на Съвета за национална сигурност и отбрана.
                                    През 2013 г. Tun Tun Naung беше командващ Северното командване, контролиращ конфликта на военните сили на Бирма/Мианмар с Армията за независимостта на Качин. В този конфликт войските на Мианмар под командването на Tun Tun Naung извършват сериозни нарушения на правата на човека и на международното хуманитарно право.
                                    През 2017 г. Tun Tun Naung е командващият на „Бюро за специални операции № 1“. Под негово командване войските извършват жестокости и сериозни нарушения на правата на човека срещу етнически малцинства в щата Рахин по време на „операциите за прочистване“ срещу населението от общността рохингия. Тези операции започнаха на 25 август 2017 г. и включваха произволни убийства, физическо насилие, изтезания, сексуално насилие и задържане на хора от общността рохингия. Като командващ през 2013 г. и 2017 г. Tun Tun Naung носи отговорност за сериозни нарушения на правата на човека, извършени в Мианмар/Бирма.
                                 
                                 
                                    21.6.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                    На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, организираха преврат в Мианмар, като пренебрегнаха резултатите от изборите, проведени на 8 ноември 2020 г., и свалиха демократично избраното правителство. Като част от преврата вицепрезидентът Myint Swe, изпълняващ функцията президент, обяви извънредно положение и прехвърли законодателните, изпълнителните и съдебните правомощия на държавата на главнокомандващия отбранителните служби главнокомандващ генерал Min Aung Hlaing. По време на тези събития на 1 февруари 2021 г. Tun Tun Naung прие назначение като министър на граничните въпроси в правителството на Съюз Мианмар, а с това и място в Съвета за национална сигурност и отбрана.
                                    Като член на правителството на Съюз Мианмар и министър на граничните въпроси Tun Tun Naung отговаря за дейности, подкопаващи демокрацията и върховенството на закона в Мианмар, и за действия, които застрашават мира, сигурността и стабилността на страната.
                                 
                                 
                                     
                                 
                              
                                    38.
                                 
                                 
                                    Win Shein
                                    (изв. още като U Win Shein)
                                 
                                 
                                    Дата на раждане: 31 юли 1957 г.;
                                    Място на раждане: Mandalay, Мианмар;
                                    Гражданство: Мианмар/Бирма;
                                    Пол: мъжки
                                    Адрес: Myananyadanar, Naypyitaw, Мианмар/Бирма;
                                 
                                 
                                    Win Shein е министър на планирането, финансите и промишлеността в правителството на Съюз Мианмар, назначен от главнокомандващ Min Aung Hlaing на 1 февруари 2021 г.
                                    На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, организираха преврат в Мианмар, като пренебрегнаха резултатите от изборите, проведени на 8 ноември 2020 г., и свалиха демократично избраното правителство. Като част от преврата вицепрезидентът Myint Swe, изпълняващ функцията президент, обяви извънредно положение и прехвърли законодателните, изпълнителните и съдебните правомощия на държавата на главнокомандващия отбранителните служби главнокомандващ генерал Min Aung Hlaing.
                                 
                                 
                                    21.6.2021 г.
                                 
                              
                                     
                                 
                                 
                                     
                                 
                                 
                                    Номер на паспорта: DM001478 (Мианмар/Бирма), издаден на 10 септември 2012 г. с валидност до 9 септември 2022 г.;
                                    Национален идентификационен номер: 12DAGANA011336
                                 
                                 
                                    С приемането на назначението си за министър на планирането, финансите и промишлеността на правителството на Съюз Мианмар и поради важната си роля в икономическите политики на режима, Win Shein носи отговорност за подкопаването на демокрацията и върховенството на закона в Мианмар/Бирма.
                                 
                                 
                                     
                                 
                              
                                    39.
                                 
                                 
                                    Khin Maung Yi (изв. още като Khin Maung Yee; изв. още като U Khin Maung Yi)
                                 
                                 
                                    Дата на раждане: 15 февруари 1965;
                                    Място на раждане: Rangoon, Мианмар;
                                    Гражданство: Мианмар/Бирма;
                                    Пол: мъжки
                                 
                                 
                                    Полковник Khin Maung Yi е настоящият министър на природните ресурси и опазването на околната среда (MONREC). Бил е постоянен секретар в този отдел в рамките на демократично избраното правителство.
                                    На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, организираха преврат в Мианмар, като пренебрегнаха резултатите от изборите, проведени на 8 ноември 2020 г., и свалиха демократично избраното правителство. Като част от преврата вицепрезидентът Myint Swe, изпълняващ функцията президент, обяви извънредно положение и прехвърли законодателните, изпълнителните и съдебните правомощия на държавата на главнокомандващия отбранителните служби главнокомандващ генерал Min Aung Hlaing. На 2 февруари беше създаден ДАС, за да упражнява тези правомощия, възпрепятствайки демократично избраното правителство да изпълнява мандата си.
                                    Полковник Khin Maung Yi е назначен за министър на природните ресурси и опазването на околната среда (MONREC) на 2 февруари 2021 г. от Държавния административен съвет (ДАС), ръководен от главнокомандващ Min Aung Hlaing.
                                 
                                 
                                    21.6.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                    Съгласно законодателството на Мианмар MONREC е единственият отговорен за управлението на експлоатацията на природните ресурси на Мианмар и има решаваща роля за експлоатацията и търговията, наред с другото, на ресурси като скъпоценни камъни, перли и други минерални ресурси, както и на горското стопанство. Под своето ръководство MONREC контролира Myanmar Pearl Enterprise (MPE), Myanmar Gems Enterprise (MGE) и Myanmar Timber Enterprise (MTE), като има изключителни права относно производството и търговията на ресурси от техните области на компетентност.
                                    Като приема назначението за министър на природните ресурси и опазването на околната среда и чрез ролята си в експлоатирането на природните ресурси на Мианмар, Khin Maung Yi допринася за финансирането на военния режим и следователно е отговорен за подкопаването на демокрацията и върховенството на закона в Мианмар/Бирма.
                                 
                                 
                                     
                                 
                              
                                    40.
                                 
                                 
                                    Tin Aung San
                                 
                                 
                                    Дата на раждане: 16 октомври 1960;
                                    Гражданство: Мианмар/Бирма;
                                    Пол: мъжки
                                    Национален идентификационен номер: 12/La Ma Na (N) 089 489 
                                 
                                 
                                    Адмирал Tin Aung San е главнокомандващ на военноморския флот на Мианмар и изпълнява функциите на министър на транспорта и комуникациите. Той е член и на Държавния административен съвет (ДАС).
                                    На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, организираха преврат в Мианмар, като пренебрегнаха резултатите от изборите, проведени на 8 ноември 2020 г., и свалиха демократично избраното правителство. Като част от преврата вицепрезидентът Myint Swe, изпълняващ функцията президент, обяви извънредно положение на 1 февруари и прехвърли законодателните, изпълнителните и съдебните правомощия на държавата на главнокомандващия отбранителните служби главнокомандващ генерал Min Aung Hlaing. На 2 февруари беше създаден ДАС, за да упражнява тези правомощия, възпрепятствайки демократично избраното правителство да изпълнява мандата си.
                                 
                                 
                                    21.6.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                    Адмирал Tin Aung San е назначен за министър на транспорта и комуникациите на 3 февруари 2021 г. от Държавния административен съвет (ДАС), ръководен от главнокомандващ Min Aung Hlaing.
                                    Като министър от правителството той отговаря за комуникацията и мрежите и по този начин взема решения и прилага политики, които определят свободата на достъп до данни онлайн. Откакто той ръководи министерството са налице многобройни спирания и умишлено забавяне на интернет, както и нареждания на доставчиците да предотвратят онлайн функционирането на Facebook, Twitter и Instagram. Поради това той носи пряка отговорност за ограничаването на свободата на печата и достъпа до информация онлайн и по този начин подкопава демокрацията и върховенството на закона в Мианмар/Бирма.
                                    Като член на ДАС Tin Aung San участва пряко и е отговорен за вземането на решения относно държавните функции и следователно носи отговорност за подкопаването на демокрацията и върховенството на закона в Мианмар/Бирма. Освен това той е пряко отговорен за решенията за извършване на репресии, взети от ДАС, включително законодателство, което нарушава правата на човека и ограничава свободите на гражданите на Мианмар, както и за сериозните нарушения на правата на човека, извършени от силите за сигурност на Мианмар.
                                 
                                 
                                     
                                 
                              
                                    41.
                                 
                                 
                                    Thida Oo
                                    изв. още като Daw Thida Oo
                                 
                                 
                                    Гражданство: Мианмар/Бирма;
                                    Пол: женски
                                 
                                 
                                    Thida Oo е главен прокурор на Съюз Мианмар от 2 февруари 2021 г., когато беше назначена от главнокомандващия на въоръжените сили на Мианмар (Tatmadaw) Min Aung Hlaing. Тя е член на Инвестиционната комисия на Мианмар (MIC).
                                    На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, организираха преврат в Мианмар, като пренебрегнаха резултатите от изборите, проведени на 8 ноември 2020 г., и свалиха демократично избраното правителство. Като част от преврата вицепрезидентът Myint Swe, изпълняващ функцията президент, обяви извънредно положение на 1 февруари, като прехвърли законодателните, изпълнителните и съдебните правомощия на държавата на главнокомандващия отбранителните служби главнокомандващ генерал Min Aung Hlaing. На 2 февруари беше създаден Държавният административен съвет (ДАС), за да упражнява тези правомощия, възпрепятствайки демократично избраното правителство да изпълнява мандата си.
                                 
                                 
                                    21.6.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                    Thida Oo е част от правителството, съставено след преврата, от първия му ден, като е използвала правомощието, предоставено от главния прокурор на Съюз Мианмар от 2010 г. да води политически мотивирани съдебни процеси и последващи произволни задържания и да способства за злоупотребите, извършени от военния режим. Следователно тя участва в действия и политики, подкопаващи демокрацията и върховенството на закона в Мианмар/Бирма, както и в действия, застрашаващи мира, сигурността и стабилността в Мианмар/Бирма.
                                 
                                 
                                     
                                 
                              
                                    42.
                                 
                                 
                                    Aung Lin Tun
                                 
                                 
                                    Гражданство: Мианмар/Бирма;
                                    Пол: мъжки
                                 
                                 
                                    Генерал-майор Aung Lin Tun е член на въоръжените сили на Мианмар (Tatmadaw) и изпълнява функциите на заместник-министър на отбраната.
                                    На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, организираха преврат в Мианмар, като пренебрегнаха резултатите от изборите, проведени на 8 ноември 2020 г., и свалиха демократично избраното правителство. Като част от преврата вицепрезидентът Myint Swe, изпълняващ функцията президент, обяви извънредно положение на 1 февруари и прехвърли законодателните, изпълнителните и съдебните правомощия на държавата на главнокомандващия отбранителните служби главнокомандващ генерал Min Aung Hlaing. На 2 февруари беше създаден ДАС, за да упражнява тези правомощия, възпрепятствайки демократично избраното правителство да изпълнява мандата си.
                                 
                                 
                                    21.6.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                    Генерал-майор Aung Lin Tun е назначен за заместник-министър на отбраната на 11 май 2021 г. от Държавния административен съвет (ДАС), ръководен от главнокомандващ Min Aung Hlaing. Преди да бъде повишен в длъжност, той е бил част от кабинета на главнокомандващия на армията и е участвал във всички репресивни действия, предприети от ДАС и Tatmadaw след преврата.
                                    В качеството си на заместник-министър на отбраната генерал-майор Aung Lin Tun участва в политики и действия, подкопаващи демокрацията и върховенството на закона в Мианмар/Бирма, както и в действия, застрашаващи мира, сигурността и стабилността в страната. Освен това, като член на военния режим, генерал-майор Aung Lin Tun е пряко е пряко отговорен за сериозни нарушения на правата на човека, извършени от силите за сигурност срещу мирни протестанти.
                                 
                                 
                                     
                                 
                              
                                    43.
                                 
                                 
                                    Zaw Min Tun
                                 
                                 
                                    Място на раждане: Yenanchaung, Мианмар;
                                    Гражданство: Мианмар/Бирма;
                                    Пол: мъжки
                                 
                                 
                                    Бригаден генерал Zaw Min Tun е ръководител на пресслужбата на Държавния административен съвет и заместник-министър на информацията. Той е бивш ръководител на информационния екип „Истински новини“ на Tatmadaw.
                                    На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, организираха преврат в Мианмар, като пренебрегнаха резултатите от изборите, проведени на 8 ноември 2020 г., и свалиха демократично избраното правителство. Като част от преврата вицепрезидентът Myint Swe, изпълняващ функцията президент, обяви извънредно положение на 1 февруари и прехвърли законодателните, изпълнителните и съдебните правомощия на държавата на главнокомандващия отбранителните служби главнокомандващ генерал Min Aung Hlaing. На 2 февруари беше създаден ДАС, за да упражнява тези правомощия, възпрепятствайки демократично избраното правителство да изпълнява мандата си.
                                    Той е назначен за ръководител на пресслужбата на ДАС на 5 февруари 2021 г. и за заместник-министър на информацията на 7 февруари 2021 г. от Държавния административен съвет (ДАС), ръководен от главнокомандващия Min Aung Hlaing.
                                    В качеството си на говорител на Съвета на държавната администрация бригаден генерал Zaw Min Tun председателства всички пресконференции на ДАС, които имат за цел да предават и обосновават посланията на ДАС относно преврата и действията на хунтата оттогава насам.
                                 
                                 
                                    21.6.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                    Като заместник-министър на информацията от правителството носи пряка отговорност за държавните медии и следователно за излъчването и публикуването на официални новини. След назначаването на Chit Naing за министър на информацията и Zaw Min Tung за негов заместник вестниците се изпълват с провоенни статии. Следователно Zaw Min Tun носи отговорност за пропагандата на хунтата и разпространяването на дезинформация чрез държавните медии, които не отразяват адекватно действителността. Освен това той носи отговорност за решенията, довели до репресиите срещу медиите в Мианмар. Това включва заповеди, с които на независимите медии се нарежда да не използват „преврат“, „военен режим“ и „хунта“, и с които в страната са забранени местни новинарски издания, а местни и чуждестранни журналисти са задържани. В изявленията си той публично подкрепя военния преврат. Поради това той носи отговорност за подкопаването на демокрацията в Мианмар/Бирма чрез ограничаването на свободата на печата и на достъпа до информация онлайн и офлайн.
                                    Като член на ДАС и на правителството на хунтата, бригаден генерал Zaw Min Tun участва и предоставя подкрепа за действия и политики, подкопаващи демокрацията и върховенството на закона в Мианмар/Бирма, както и в действия, застрашаващи мира, сигурността и стабилността в Мианмар/Бирма.
                                 
                                 
                                     
                                 
                              
                  
                        (2)
                     
                     
                        Следните вписвания се добавят в списъка в раздел „Б. Юридически лица, образувания и органи, посочени в член 4а“:
                        
                                     
                                 
                                 
                                    Име
                                 
                                 
                                    Идентификационна информация
                                 
                                 
                                    Основания
                                 
                                 
                                    Дата на включване в списъка
                                 
                              
                                    „3.
                                 
                                 
                                    Myanma Gems Enterprise (изв. още като Myanmar Gems Enterprise)
                                 
                                 
                                    Адрес: NO.70-072, Yarza, Thingaha Road, Thapyaygone Ward, Zabuthiri Township, Naypyitaw, Myanmar;
                                    Вид образувание: Държавно предприятие;
                                 
                                 
                                    Myanmar Gems Enterprise (MGE) е държавно предприятие, контролирано от въоръжените сили на Мианмар (Tatmadaw), които отговарят за изготвянето на правилата и разпоредбите и за надзора и издаването на разрешителни на местни частни предприемачи, които организират търговски панаири и специални продажби в областта на добива на нефрит и скъпоценни камъни. MGE действа съгласно указанията на Министерството на природните ресурси и опазването на околната среда (MONREC), чийто министър е назначен от Държавния административен съвет (ДАС).
                                 
                                 
                                    21.6.2021 г.
                                 
                              
                                     
                                 
                                 
                                     
                                 
                                 
                                    Място на регистрация: Мианмар;
                                    Уебсайт: http://www.mge.gov.mm/
                                 
                                 
                                    Въоръжените сили на Мианмар (Tatmadaw) от дълго време имат значителни интереси в областта на нефрита и скъпоценните камъни, по-специално чрез ръководството на MGE, което се състои почти изцяло от бивши военни служители, и дейностите на два военни конгломерата (Myanmar Economic Holdings Limited (MEHL) и Myanmar Economic Corporation Limited (MEC)). Превратът от 1 февруари 2021 г. постави MGE отново под военен контрол, което позволи на Tatmadaw да контролира в значителна степен сектора на скъпоценните камъни. MGE генерира приходи за различни държавни служби на Мианмар/Бирма и чрез посочените по-горе разнообразни дейности Tatmadaw може да се възползва пряко или непряко от генерираните от този сектор приходи, което допринася за неговите способности да извършва дейности, подкопаващи демокрацията и върховенството на закона, както и сериозни нарушения на правата на човека в Мианмар/Бирма.
                                 
                                 
                                     
                                 
                              
                                    4.
                                 
                                 
                                    Myanma Timber Enterprise
                                    (изв. още като Myanmar Timber Enterprise)
                                 
                                 
                                    Адрес:
                                    Седалище: Gyogone Forest Compound, Bayint Naung Road, Insein Township, Yangin, Myanmar
                                    Адрес на клона: № 72/74 Shawe Dagon Pagoda Road, Dagon Township, Yangon, Myanmar;
                                    Вид образувание: Държавно предприятие;
                                    Място на регистрация: Мианмар;
                                    Телефонен номер: 01-3528789
                                    Уебсайт: http://www.mte.com.mm/index.php/en
                                 
                                 
                                    Myanma Timber Enterprise (MTE) е държавно предприятие към Министерството на природните ресурси и опазването на околната среда (MONREC). MTE има изключителни права върху производството и износа на дървен материал в Мианмар/Бирма.
                                    На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, иззеха властта от гражданското легитимно правителство с преврат и създадоха Държавния административен съвет (ДАС), който да упражнява законодателните, изпълнителните и съдебните правомощия на държавата. На 2 февруари 2021 г. военният режим назначи нов кабинет, включително нов министър на природните ресурси и опазването на околната среда (MONREC). Чрез ДАС и новия кабинет военният режим придоби контрол върху държавните предприятия, включително MTE, и се възползва от тях. Следователно Myanma Timber Enterprise и неговите дъщерни предприятия се контролират от и генерират приходи за Tatmadaw, с което допринасят за способностите на Tatmadaw да извършва дейности, подкопаващи демокрацията и върховенството на закона.
                                 
                                 
                                    21.6.2021 г.
                                 
                              
                                    5.
                                 
                                 
                                    Forest Products Joint Venture Corporation Limited
                                 
                                 
                                    Адрес:
                                    422/426(Rm 2), 2nd Flr, Strand Rd., Corner of Botahtaung Pagoda St., FJVC Center, Ward (4), BTHG;
                                    Вид образувание: съвместно предприятие;
                                    Място на регистрация: Мианмар;
                                    Телефонен номер: 01-9010742; 01-9010744; 09-443250050
                                    Email: fjv.md@gmail.com
                                 
                                 
                                    Forest Products Joint Venture Corporation Limited (FPJVC) извършва дейност в дърводобивната промишленост на Мианмар, като преработва тиково дърво и твърда дървесина. Въпреки че е публично дружество FPJVC се контролира от държавата, която i) притежава мажоритарен дял от акциите на FPJVC чрез Министерството на природните ресурси и опазването на околната среда (MONREC) (10%) и държавното предприятие Myanma Timber Enterprise (MTE) (45%), и ii) има право да назначава мнозинството от членовете на Съвета на директорите на FPJVC (като MONREC и MTE могат да назначават всеки съответно по трима членове от общо единадесет членове).
                                 
                                 
                                    21.6.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                    На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, иззеха властта от гражданското легитимно правителство с преврат и създадоха Държавния административен съвет (ДАС), който да упражнява законодателните, изпълнителните и съдебните правомощия на държавата. На 2 февруари 2021 г. военният режим назначи нов кабинет, включително нов министър на природните ресурси и опазването на околната среда (MONREC). Чрез ДАС и новия кабинет военният режим придоби контрол върху държавните предприятия, включително FPJVC, и се възползва от тях. Следователно FPJVC се контролира от и генерира приходи за Tatmadaw, с което допринася за способностите на Tatmadaw да извършва дейности, подкопаващи демокрацията и върховенството на закона.
                                 
                                 
                                     
                                 
                              
                                    6.
                                 
                                 
                                    Myanmar War Veterans Organization (Организация на ветераните от войната на Мианмар)
                                 
                                 
                                    Адрес: Thukhuma Road, Datkhina Thiri Tsp, Naypyitaw Division, Myanmar;
                                    Вид образувание: неправителствена организация;
                                    Място на регистрация: Yangon, Мианмар;
                                    Дата на регистрация: 1973 г.;
                                    Телефонен номер: (067) 30485
                                    Уебсайт: https://www.mwvo.org/Home/About
                                 
                                 
                                    Организацията на ветераните от войната на Мианмар (MWVO) е неправителствена организация, която има за цел да предоставя подкрепа на бивши членове на въоръжените сили на Мианмар (Tatmadaw). Това е основната организация, която оказва влияние върху социалните и икономическите въпроси, свързани с военните сили в страната.
                                    На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, иззеха властта от гражданското легитимно правителство с преврат и създадоха Държавния административен съвет (ДАС), който да упражнява законодателните, изпълнителните и съдебните правомощия на държавата. На 2 февруари беше създаден ДАС, за да упражнява тези правомощия, възпрепятствайки демократично избраното правителство да изпълнява мандата си.
                                 
                                 
                                    21.6.2021 г.
                                 
                              
                                     
                                 
                                 
                                     
                                 
                                 
                                     
                                 
                                 
                                    Съгласно мандата на MWVO неправителствената организация действа като резервни сили на Tatmadaw и участва в оформянето на националната политика за отбрана и сигурност. Освен това MWVO организира митинги в подкрепа на режима и използва практиките на народната милиция, като по този начин подкрепя Tatmadaw при извършването на дейности, подкопаващи демокрацията и върховенството на закона в Мианмар/Бирма.
                                    Основните покровители на MWVO са сред високопоставените фигури на Tatmadaw, например главнокомандващия Min Aung Hlaing и заместник-командир Soe Win. Членовете на MWVO са част от управленската структура на ръководените от военните конгломерати – Myanmar Economic Holdings Limited (MEHL) и Myanmar Economic Corporation Limited (MEC). Следователно MWVO е свързано с лица и образувания, включени в списъка съгласно Решение 2013/184/ОВППС на Съвета и Регламент (ЕС) № 401/2013 на Съвета.
                                 
                                 
                                    “